Sindicatele și administrația din cadrul Complexului Energetic Oltenia încă mai au de stabilit câteva capitole importante în ceea ce privește veniturile minerilor și energeticienilor.
Prin Contractul Colectiv de Muncă a fost stabilită indexarea salarială cu 1.200 de lei brut per salariat. De asemenea, toate sporurile au fost incluse în salariul de bază. Este o premieră în istoria companiei. Tot o premieră este și eliminarea claselor de salarizare. Acest lucru ar putea să genereze dezechilibre salariale. Este motivul pentru care va fi nevoie de un fond de armonizare salarială. Prin intermediul acestuia se va încerca eliminarea dezechilbrelor salariale între angajați cu același loc de muncă și vechime similară. Sindicatele și administrația din Complexul Energetic Oltenia au avut programată marți o ședință a Comisiei Mixte.
Sindicatele și administrația își propun identificarea și aprobarea criteriilor de atribuire a fondului de promovare/armonizare salarialä, corespunzätor unei valori medii brute de 200 lei per salariat, conform art. 205 din Contractul Colectiv de Muncä 2024-2026 al Societätii Complexul Energetic Oltenia. Fondul de promovare a fost prevăzut în Contractul Colectiv de Muncă în limita unui cuantum de 200 de lei brut pentru fiecare angajat. Până în momentul de față, cei peste 9.000 de mineri și energeticieni de la nivelul Complexului Energetic Oltenia își au garantate drepturile în următorii ani, adică până în luna mai 2026. Cert este însă că, potrivit Planului de restructurare și decarbonare, la Complexul Energetic Oltenia toate grupurile energetice și carierele miniere ar trebui să intre în rezervă și să mai rămână numai 4.500 de salariați, adică jumătate din câți sunt în momentul acesta.